刹那
參考文獻

↑  
朱世傑《算學啟蒙》：「小數之類：一、分(10-1)、厘(10-2)、毫(10-3)、絲(10-4)、忽(10-5)、微(10-6)、纖(10-7)、沙(10-8)。萬萬塵(10-16)曰沙，萬萬埃(10-24)曰塵，萬萬渺(10-32)曰埃，萬萬漠(10-40)曰渺，萬萬模糊(10-48)曰漠，萬萬逡巡(10-56)曰模糊，萬萬須臾(10-64)曰逡巡，萬萬瞬息(10-72)曰須臾，萬萬彈指(10-80)曰瞬息，萬萬剎那(10-88)曰彈指，萬萬六德曰剎那，萬萬虛曰六德，萬萬空曰虛，萬萬清曰空，萬萬凈曰清。千萬凈，百萬凈，十萬凈，萬凈，千凈，百凈，十凈，一凈。」
↑  
《阿毘達磨俱舍論》：「頌曰：百二十剎那，為怛剎那量，臘縛此六十，此三十須臾。此三十晝夜，三十晝夜月，十二月為年，於中半減夜。論曰：剎那百二十，為一怛剎那。六十怛剎那，為一臘縛。三十臘縛為，一牟呼栗多。三十牟呼栗多為一晝夜，此晝夜有時增，有時減，有時等。三十晝夜為一月，總十二月為一年。於一年中，分為三際，謂：寒、熱、雨，各有四月。十二月中，六月減夜，以一年內，夜總減六。」
↑  《起世經》卷第十最勝品第十二之餘。
↑ 《大毘婆沙論》：「問：此劫阿僧企耶量，云何可知？答： 《大智度論》：「一一名二，二二名四，三三名九，十十名百，十百名千，十千名萬( 10^{4} )，千萬名億( 10^{7} )，千萬億名那由他( 10^{14} )，千萬那由他名頻婆( 10^{21} )，千萬頻婆名迦他( 10^{28} )，過迦他名阿僧祇。」「初千小，二千中，第三名大千。千千重數，故名大千；二過復千，故言三千，是合集名。百億日月，乃至百億大梵天，是名三千大千世界。」法雲《翻譯名義集》：「《大論》云：……十萬名億，千萬億名那由他，……」《阿毘達磨俱舍論》：「《解脫經》說六十數中，阿僧企耶是其一數，云何六十？如彼經言：有一無餘數始為一，一十為十，十十為百，十百為千，十千為萬，十萬為洛叉，十洛叉為度洛叉，十度洛叉為俱胝，……十大跋邏攙為阿僧企耶，於此數中，忘失餘八。」《瑜伽師地論》：「如是百拘胝四大洲，百拘胝蘇迷盧，百拘胝六欲天，百拘胝梵世間，三千大千世界，俱成俱壞。即此世界，有其三種：一、小千界，謂：千日月，乃至梵世，總攝為一；二、中千界，謂：千小千；三、大千界，謂：千中千；合此名為三千大千世界。」「彼諸菩薩由十種相，了知於義。……建立義者，謂：器世界，於中可得建立一切諸有情界。謂：一村田，若百村田，若千村田，若百千村田。……或一四大洲，此百，此千，若此百千。或一小千世界，此百，此千，若此百千。或一中千世界，此百，此千，若此百千。或一三千大千世界，此百，此千，若此百千。或此拘胝，此百拘胝，此千拘胝，此百千拘胝。或此無數，此百無數，此千無數，此百千無數。或三千大千世界，無數百千，微塵量等，於十方面無量無數諸器世界。」
有說，以大劫為一，積此一至百千名洛叉( 10^{5})，至百百千名俱胝( 10^{7})，百千俱胝名那庾多( 10^{12})，百千那庾多名頻婆( 10^{17})，百千頻婆名建他( 10^{22})，此後非算數智所及，至此所不及位，名一劫阿僧企耶量。……
有說：以大劫為一，積此一至百千名洛叉( 10^{5})，至百百千名俱胝( 10^{7})，百千俱胝名俱胝俱胝( 10^{12})，百千俱胝俱胝名阿哲哲俱胝( 10^{17})，百千阿哲哲俱胝名阿吒吒俱胝( 10^{22})，百千阿吒吒俱胝名阿庾多( 10^{27})，百千阿庾多名阿庾多分( 10^{32})，百千阿庾多分名那庾多( 10^{37})。……百千跋羅分名婆揭羅，從此以後非算數智所及，至此所不及位，名一劫阿僧企耶量。……
有說：非算數智所不及故名阿僧企耶，然有契經說六十數，於中有一數名阿僧企耶，積大劫數至此數時，名一劫阿僧企耶。如彼經言：『有一無餘數始為一，十一為十，十十為百，十百為千，十千為鉢羅薜陀，十鉢羅薜陀為洛叉( 10^{5})，十洛叉為頞底洛叉( 10^{6})，十頞底洛叉為俱胝( 10^{7})，十俱胝為末陀( 10^{8})，十末陀為阿庾多( 10^{9})，十阿庾多為大阿庾多( 10^{10})，十大阿庾多為那庾多( 10^{11})，……十大跋邏攙為阿僧企耶。此後更有八數，及前為六十數，積一大劫。』至此第五十二阿僧企耶數，時名一劫阿僧企耶。」
↑  
《大乘阿毘達磨雜集論》：「初一數增，以成十數，十數復增，以成百數。千等數量，因十、百數，方得成立，謂：十百名千，百千名百千( 10^{5})，百百千名俱胝( 10^{7})。如是等一切後後數位，決定用此十、百二數，隨一為因，是故此中，唯總取十、百兩數，以用建立一一法蘊。由此數量，總計八萬四千法蘊，成八俱胝四十洛叉。」

窺基《大乘阿毗達磨雜集論述記》：「名百千者，梵語云一洛叉，即百千( 10^{5})也，此土大數之名，然合計當一億。百百千一俱胝者，俱胝謂梵語，即千萬( 10^{7})也，即合計是京，就別號，亦名百億。其八萬四千法蘊，一一以千乘之，即八俱胝四十洛叉，計當八千四百萬。大數乘之，當八京四兆，細筭之可知。」

佛馱跋陀羅譯《大方廣佛華嚴經》：「百千百千( 10^{5}\times 10^{5})，名一拘梨( 10^{10})。拘梨拘梨( 10^{10}\times 10^{10})，名一不變( 10^{20})。不變不變( 10^{20}\times 10^{20})，名一那由他( 10^{40})。……」「百千，為一羅叉( 10^{5})。百千羅叉( 10^{5}\times 10^{5})，為一拘利( 10^{10})。百千拘利( 10^{5}\times 10^{10})，為一那由他( 10^{15})，廣說如阿僧祇品。」

實叉難陀譯《大方廣佛華嚴經》：「一百洛叉( 100\times 10^{5})，為一俱胝( 10^{7})。俱胝俱胝，為一阿庾多( 10^{14})。阿庾多阿庾多，為一那由他( 10^{28})。……」
↑  
佛馱跋陀羅譯《大方廣佛華嚴經》：「爾時，世尊從兩足相輪，放百億光明，遍照三千大千世界，百億閻浮提，……百億色究竟天，此世界所有，一切悉現。」

實叉難陀譯《大方廣佛華嚴經》：「爾時，世尊從兩足輪下，放百億光明，照此三千大千世界，百億閻浮提，……百億色究竟天，其中所有，悉皆明現。」

玄奘譯《阿毘達磨俱舍論》：「頌曰：安立器世間，風輪最居下，其量廣無數，厚十六洛叉。……論曰：許此三千大千世界，如是安立，……先於最下，依止虛空，有風輪生，廣無數，厚十六億踰繕那。」

真諦譯《攝大乘論》：「五諸菩薩，捨百拘胝閻浮提，於一處，得無上菩提及轉法輪，不應道理。」

玄奘譯《攝大乘論本》：「又諸菩薩，捨百拘胝諸贍部洲，但於一處，成等正覺轉正法輪，不應道理。」

真諦譯《攝大乘論釋》：「諸菩薩修道之時，……無有道理捨萬億閻浮提，偏於一閻浮提，成佛轉法輪。」
↑  
圓測《解深密經疏》：「言抅胝者，此云億也，故《解深密經》說名為億，《智度論》亦名為億，故第七云：『百億日月，乃至百億大梵，是名三千大千世界。』又《瑜伽》第二云：『百抅胝四大洲，乃至百抅胝梵世間，名三千大千世界。』故知抅胝即是億也。依《婆沙論》一百七十七云：『積一至百千，名洛叉；百至百千，名俱胝；百千俱胝，名那庾多。』依《俱舍論》第十二云：『十一為十，十十為百，十百為千，十千為萬，十萬為洛叉，十洛叉為度洛叉，十度洛叉為俱胝，十俱胝為末陀，十末陀為阿庾多。』依《智度論》第四卷云：『一一名二，二二名四，三三名九，十十名百，十百名千，十千名萬，千萬名億，千萬億名那由他。』解云：抅胝傳釋有三，一者、十萬，二者、百萬，三者、千萬。謂：此一抅胝三千大千世界，或至百數，或至千數，或百千數。」

窺基《瑜伽師地論略纂》：「倶胝者，《倶舍》第十二，五十二數中，第八數，名倶胝，謂：一、十、百、千、萬，洛叉，度洛叉，倶胝。以十相乘，洛叉當一億( 10^{5})，度洛叉當十億，倶胝當百億。然西方有四種億：一、十萬為億，二、百萬為億，三、千萬為億，四、萬萬為億。今《瑜伽》《顯揚》，數百萬為億( 10^{6})；十億爲倶胝，故言百倶胝爲一佛土( 10^{9})。《華嚴》千萬為億( 10^{7})，名爲百萬億。《智度論》十萬為億( 10^{5})，名百億。」

鳳潭《華嚴五教章匡眞鈔》：「《倶舍神泰疏》云：以諸經論，億數有四種：一、以十萬爲億，三千世界即有萬億閻浮提故，《攝論本》云於萬億閻浮提，同《梁攝論》於萬倶胝贍部洲；二、若以百萬爲億，即有千億四天下；三、若以千萬爲億，即有百億四天下，如《華嚴》光明覺品等《金光明》《梵網》等説；四、若以萬萬爲億，即有十億四天下。」

法藏《華嚴經探玄記》：「西國數法，有三種億：一、百萬，二、千萬，三、萬萬。下文『百千百千、名一倶胝』，倶胝者此云億，是千萬爲億。」「前中『百千百千』者，謂：百千箇百千，故云百千百千，皆以所數等於能數，不同《智論》，皆以十億爲量。『名一倶梨』者，新名倶胝，翻名億。此恐不可以百千是十萬，十萬爲一億。此即億箇億，方名倶胝。亦倶梨箇倶梨，方名一不變，餘皆准此。」

慧沼《金光明最勝王經疏》:「俱胝者，準《俱舍論》，十億為一俱胝；準《華嚴經》心王菩薩問僧祇品，萬萬為億，億億為一呴梨，呴梨者是俱胝，音少訛耳。……當《俱舍論》十萬為一億，《大智度論》以千萬為億，《華嚴經》以萬萬為億。此數有三，謂：小、中、大，《俱舍》《智論》《華嚴》，如次依小、中、大數。」
↑  
《仁王護國般若波羅蜜多經·觀如來品》 「一念中有九十剎那，一剎那經九百生滅，諸有為法悉皆空故。」
↑  
《菩薩從兜術天降神母胎說廣普經·三世等品》：「佛即問彌勒：心有所念，幾念？幾想？幾識耶？彌勒言：拍手彈指之頃，三十二億百千念，念念成形，形形皆有識，識念極微細不可執持。……彌勒當知，汝復受記，五十六億七千萬歲。」